I innsjøen ligger det en stein kalt «Lindakivi». I estisk mytologi sier man at steinen var en av steinene Linda bar til Kalev sin grav ved Toompea, men som falt ut av forkledet hennes. Hun satte seg på steinen og gråt, og slik ble dermed innsjøen dannet. Et annet sagn sier at «Gamle Ülemiste» bor i innsjøen. Dersom noen møter han, skal han visstnok spørre: «Er Tallinn klar nå?». Og om personen da svarer «ja», så vil han flomme over byen. Det rette svaret vil altså vere «Nei, det er mye som ennå må gjøres».